**5. melléklet**

# Előzetes hatásvizsgálat

**Eger Megyei Jogú Város Önkormányzata Közgyűlésének**

**rendelet-tervezete az idegenforgalmi adóról**

**Társadalmi hatások**:

A rendelet összeegyezteti és harmonizálja a felsőbb és a helyi jogszabályok rendelkezéseit,

egyben 2025. évtől megállapítja az idegenforgalmi adó mértékét.

**Gazdasági hatások:**

A rendeletnek gazdasági hatása lehet a turistákra, hiszen 2025. évtől vendégéjszakánként és személyenként 650 Ft idegenforgalmi adót fizetnének, amennyiben itt tartózkodásuk adókötelesnek minősíthető és nem egri állandó lakosok. A turisztikailag frekventált települések – eltérő mértékben - szintén emelik az idegenforgalmi adó helyi mértékét.

**Költségvetési hatások:**

A rendelet módosítás következtében 34 millió forinttal magasabb bevétel folyhat be az

Önkormányzat 2025. évi költségvetésében, összesen (2023. évi bázissal számolva) cc.: 320

millió forint idegenforgalmi adóbevételre számíthatunk.

**Környezeti és egészségügyi következmények**:

A rendeletben foglaltak végrehajtásának közvetlen egészségügyi, környezetre gyakorolt hatásai nincsenek.

**Adminisztratív terheket befolyásoló hatások**: A rendeletnek adminisztratív terheket jelentősen befolyásoló hatása nincs. Az NTAK rendszerében és ASP adószakrendszerben szükséges az adómérték beállítást elvégezni.

**A jogszabály megalkotásának szükségessége, illetve a jogalkotás elmaradásának várható következménye:**

A valorizáció szinten tartása következtében az Önkormányzatot megillető saját bevételek nőhetnek, amelyet a turizmus fejlesztésére lehet fordítani.

**A jogszabály alkalmazásához szükséges személyi, szervezeti, tárgyi és pénzügyi**

**feltételek:**

A jogszabály alkalmazásához szükséges személyi, szervezeti, tárgyi és pénzügyi feltételek rendelkezésre állnak.

**Utólagos hatásvizsgálat**: Nem szükséges.